Талғат Ешенұлы. ҚАЗАҚ-СОВЕТ ӘДЕБИЕТІ ӨКІЛІНІҢ МОНОЛОГЫ
"Талғат Ешенұлы. ҚАЗАҚ-СОВЕТ ӘДЕБИЕТІ ӨКІЛІНІҢ МОНОЛОГЫ" | "https://abai.kz/post/39810"
TITLE: Талғат Ешенұлы. ҚАЗАҚ-СОВЕТ ӘДЕБИЕТІ ӨКІЛІНІҢ МОНОЛОГЫ
URL: https://abai.kz/post/39810
META: "Талғат Ешенұлы. ҚАЗАҚ-СОВЕТ ӘДЕБИЕТІ ӨКІЛІНІҢ МОНОЛОГЫ" | "https://abai.kz/post/39810"
DATE: 31.10.2014
AUTHOR(s): Абай-Ақпарат
TOTAL WORDS: 121
TEXT: Күні кеше ғой, Коммунизмді мақтап көп; Күн көсем ғана тақпақ боп; Тап-тап боп және жақ-жақ боп; Отанымызды, ошағымызды сатпақ боп; Жақсы-жайсаңды түгелдей асып, атпақ боп; Жанқалтамызға партбилетіміз шап-шақ кеп; «Билеттен қымбат зат жоқ» деп; «Советтен әділ сот жоқ» деп; Оттап, Оттап кеп, оттап кеп... Жүйе өлгенде, Өлместің күйін кешкенде – Революциядан қалған том-том кітабымызды Тамызық қылып жақпап па ек?!. Күні кеше ғой, Құдайдың басынан, Құранның үстінен секіріп; Ел бола алмай отырып, Қазақ болғанымызға өкініп; Бала-шағаны «мәмбет қылмауға» бекініп; Ана тілдерін айырлап, екі қып; Қызылдан іздеп тақырып; Қызыл жұлдызға шоқынып; Қызыл көсемдер мезгілсіз қайтыс болғанда Өгіздей өкіріп; Қызыл мінберлерде көпіріп; Көпіріп, көпіріп... Жүйе өлгенде, Өлместің күйін кешкенде – Революциядан қалған соңғы кітабымыздың атын «Тәуелсіздік» деп қоя салмап па ек өтірік! 28.10.2014 Abai.kz
